fi en en fi fi en en fi fi tr fi et pl fi fi fi en en en ml en en fi fi fi fi fi fi fi fi fi fi fi fi fi fi fi fi fi hbs_lat fi fi sl fi fi fi fi fi fi fi fi fi fi fi tr fi fi fi fi fi fi fi fi fi fi fi fi fi en en fi fi fi fi fi fi fi fi fi cs fi fi fi fi fi en en fi fi fi fi fi fi fi fi fi fi fi fi fi fi fi hbs_lat fi fi fi fi fi fi fi en en nl fi sv fi fi fi fi fi fi fi fi fi fi fi fi fi fi fi fi et fi fi fi fi fi fi fi en en fi fi fi fi fi fi fi fi fi fi fi fi fi fi en fi en en fi fi fi fi fi fi fi fi fi en fi en en fi fi fi fi fi fi fi da fi fi fi fi fi fi fi fi fi en en fi fi fi fi fi fi fi fi fi fi fi fi fi fi fi en fi en en fi fi fi fi fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi hu fi fi fi en en fi fi fi fi fi fi fi fi fi fi et fi fi fi fi fi fi fi en en fi ml fi fi fi fi fi en en en es
Enni | Nakkilan Partiolaiset ry
14. – 16.10.2002, Luodon leirikeskus Eurajoella
Lähtö: pe 14.10. klo 18 Nakkilan torilta
Paluu: su 16.10. klo 15 Nakkilan torille
Kuksaan liittyvissä kysymyksissä ota yhteyttä jäsenrekisterinhoitajaan: Enni Heikintalo, puh. 040 199 4102.
Leirin hinta on 45 €. Sisaralennus -10 € eli ensimmäisen osallistujan maksu on 45 € ja seuraavien saman perheen jäsenten osallistujien maksu 35 €.
Osallistumismaksu tulee maksaa ilmoittautumisen yhteydessä lippukunnan tilille FI10 5285 0820 0442 58. Maksun viestiksi syysleiri ja osallistujan nimi.
Sudenpennut majoittuvat sisällä. Seikkailijat ja tarpojat majoittuvat talviteltassa. Tarpojat halutessa toisen yön laavussa, toisen teltassa. Ota tämä huomioon varusteissa! Laavussa on hyvä olla talvimakuupussi. Teltassa pärjää kolmen vuodenajan pussilla, sillä telttaa lämmittää kamiina.
Leirillä vietetään suuri osa ajasta ulkona, eli pakkaa mukaan lämmintä vaatetta. Vaihtovaatetta mukaan (märät vaatteet eivät lämmitä).
ruokailuvälineet (lautanen, muki, haarukka, veitsi, lusikka) ja astiapyyhe kangaskassissa
3 dl tyhjä peltinen säilykepurkki
Leirillä otetaan kuvia, joita voidaan käyttää partiomedioissa.
Yhteyden leirille saa soittamalla leirinjohtajille.
Leirinjohtajat: Pekka Kaija (puh. 040 562 0669) ja Juho Pere (puh. 044 974 9679)
Tammileiri on Lounais-Suomen Partiopiirin sudenpentujen piirileiri, joka järjestetään 9.–12.6.2022 Sauvon Ahtelassa. Tällä kertaa Tammileirillä päästään ratkaisemaan mitä kinkkisimpiä salapoliisimysteereitä mäyräkoira Pasi L. Nuuskijan kanssa. Jo järjestyksessään 18. Tammileiri kantaa nimeä Mestarietsivä.
Leiri-ilmoittautumiseen tarvitaan PartioID-tunnus. Alle 18-vuotiaan leiriläisen ilmoittautumisen tekee leiriläisen huoltaja omalla huoltajan PartioID-tunnuksella. Lisätietoja PartioID:stä löytyy täältä ja Kuksa-ohje löytyy täältä.
Suomen Partiolaisten jäsenmaksu tulee olla maksettuna.
Osallistumismaksu on 85 euroa ja sisältää mm. yhteiskuljetuksen ja leiripaidan. Leiri laskutetaan huhtikuussa suoraan lähtijöiltä.
Leirille ja sieltä takaisin on yhteiskuljetukset. Leirillä majoitutaan lippikunnan teltoissa ja mukaan lähtee lasten omia tuttuja johtajia.
Tammileiristä löytyy paljon lisätietoja leirin kotisivuilta tammileiri.fi ja ilmoittautuneet saavat leiristä vielä lisäinfoa lähempänä ajankohtaa.
Hanna Knihti, hknihti@hotmail.com, puh. 040 514 3747
Riitta Puosi, riitta.puosi@gmail.com, puh. 040 557 2614
Enni Heikintalo, enni.heikintalo@hotmail.com, puh. 040 199 4102
Posted in Tapahtumat, Uutiset | Leave a reply
Posted on 14.06.2021 by Enni
Nakkilan Partiolaisten sudenpentujen kesäretki
MINI-OTAVA 5. – 6.7.2021
Lounais-Suomen Partiopiirin piirileiri Otava jouduttiin perumaan, mutta Otavan tekijät ovat valmistelleet lippukunnille Otava-teemaisen retkipaketin, minkä aiomme toteuttaa yhdessä sudenpentujen kanssa. Lähde siis mukaan loistavaan seikkailuun NaPa:n sudenpentujen Mini-Otavalle!
Retki alkaa: ma 5.7. klo 10 Kylmälahdessa
Retki päättyy: ti 6.7. klo 16 Kylmälahdessa
Paikka: Kylmälahden leirikeskus, Kylmälahdentie, Ulvila
Retkelle saavutaan ja poistutaan omilla kyydeillä. Retkipaikalta ei saa poistua ilman lupaa. Kimppakyytien järjestäminen on suositeltavaa, ja niistä voi sopia esim. laumojen wa-ryhmissä.
Tiistaina retkellä syödään lounas ja ruokaisa välipala, mutta retki päättyy ennen päivällistä.
Retkelle tulee ilmoittautua sähköisesti Kuksan kautta to 24.6. mennessä: https://kuksa.partio.fi/Kotisivut/login.aspx?Id=42945
Retken hinta on 20 €. Retkimaksu tulee maksaa ilmoittautumisen yhteydessä Nakkilan Partiolaisten tilille FI10 5285 0820 0442 58. Maksun viestiksi Pikkuotava, osallistujan nimi.
Leirillä majoitutaan lippukunnan yhteisissä teltoissa tai leirikeskuksen majoitusaitassa. retkiohjelma ja ruokailut ovat pääasiassa ulkona.
ruokailuvälineet pakattuna kangaspussiin (muovinen syvä lautanen ja muki, haarukka, veitsi, lusikka) ja astiapyyhe
lippis tai muu hattu
lenkkarit tai muut hyvät jalkineet
NIMIKOI VARUSTEET! Tärkeää on myös, että sudenpentu pakkaa itse tai osallistuu pakkaamiseen, jotta tavarat löytyvät retkellä kassista ja jokainen tietää, mitä itsellä on mukana! Uusien varusteiden, esim. makuualusta/makuupussi, käyttöä ja pakkaamista on hyvä harjoitella etukäteen.
Halutessa voi ottaa maltillisesti omia eväitä mukaan. Ei kuitenkaan limsaa tai muuta juotavaa! Retkellä ei tarvita rahaa.
Kännykän saa ottaa retkelle mukaan, mutta sen käyttö ohjelmien aikana on kielletty. Retkellä ei ole latausmahdollisuutta.
Lisätietoja ja apua Kuksa-ilmoittautumiseen
Enni Heikintalo, puh. 040 199 4102, enni.heikintalo@hotmail.com
Posted in Tapahtumat, Uutiset | Leave a reply
Posted on 05.12.2020 by Enni
Anri löysi partioon aikuisena ja hyppäsi täysillä mukaan
Nakkilan Partiolaiset saa uuden lippukunnanjohtajan, kun Anri Södergård aloittaa pestissä vuoden vaihteessa. Anri odottaa lippukunnanjohtajuudelta yhdessä tekemistä ja positiivista pöhinää.
Toive partiolaisuudesta toteutui aikuisena
Kun Anri oli lapsi, kotiin tuli Aku Ankka, missä seikkaili tuttuja sudenpentuja. Oma serkkukin oli partiossa. Myös Anri toivoi pääsevänsä mukaan, mutta siihen ei silloin ollut mahdollisuutta. Kun omat lapset tulivat sopivaan ikään, he liittyivät partioon ja Anri sai ensimmäisen varsinaisen kosketuksen partiotoimintaan. Useampi vuosi kului ensin ”partioäitinä”, kunnes vuonna 2009 eräässä lippukunnan tapahtumassa kävi ilmi, että aikuisenakin voi liittyä mukaan. Hän ei ollut aikaisemmin tiennyt, että partion voisi aloittaa myös aikuisena.
Tämän ahaa-elämyksen jälkeen Anri otti yhteyttä lippukuntaan ja alkoi partiolaiseksi. Hän aloitti yhtenä akelana eli johtajana sudenpentulaumassa. Alkuun meno oli outoa ja esimerkiksi laumaillan suunnittelu jännitti kovasti, mutta onneksi johtajaparina oli kokenut partiolainen ja aina sai kysyä ja oli apua tarjolla. Tukea partiopolun alkuun toi myös osallistuminen Partio tutuksi -koulutukseen.
Partio vei mukanaan. Pesti akelana on jatkunut koko partiouran ajan ja lippukunnan hallituksessa Anri on ollut mukana jo useamman vuoden. Partiojohtajaperuskoulutus ja muitakin koulutuksia on tullut käytyä. Lisäksi Anri oli jäsenenä partiopiirin sudenpentujaostossa ja sitä kautta esimerkiksi kouluttamassa uusia akeloita piirin akelakursseilla.
Lippukunnanjohtajana kohti uusia haasteita
Anrin mukaan nyt on sopiva hetki tarttua uuteen haasteeseen ja päästä tekemään jotain uutta.
Lippukunnanjohtajaksi Anri ryhtyy, koska haluaa turvata virkeän partiotoiminnan jatkumisen Nakkilassa. Hän pitää tärkeänä, että lapsille ja nuorille on tarjolla mielekästä ja monipuolista toimintaa, ja että kaikilla halukkailla on mahdollisuus päästä mukaan partioon.
Lippukunnanjohtajan pestin myötä Anri haluaa oppia kehittämään toimintaa kokonaisuutena ja uudesta näkökulmasta. Hän myös toivoo oppivansa lisää muistakin ikäkausista, nyt oikeastaan vain sudenpennut ovat tulleet tutuksi.
Suurimpana haasteena Anri pitää lippukunnan johtamiseen liittyviä paperitöitä. Paperipartio ei kuulemma ole hänen vahvuutensa, mutta hän tarttuu siihen haasteena.
Parasta partiossa on Anri mielestä harrastuksen monipuolisuus. Partiossa pääsee tekemään niin monia asioita. Anri toivoo, että kaikilla lippukuntalaisilla on partiossa kivaa ja jokaiselle löytyy sopivaa tekemistä.
”Odotan, että päästään tekemään yhdessä ja sellaista positiivista pöhinää!”
Posted in Uutiset | Leave a reply
Itsenäisyyspäivän soihtukulkue peruttu, ryhmien viikkotoiminta jatkuu
Posted on 30.11.2020 by Enni
Itsenäisyyspäivän soihtukulkue ja lupauksenanto peruttu
Vallitsevan tilanteen vuoksi lippukunnan hallitus on päättänyt perua itsenäisyyspäivän perinteisen soihtukulkueen ja lupauksenannon. Tilanne on harmillinen, mutta toimimme vastuullisesti turvallisuus edellä ja suosituksia noudattaen.
Partiolupaukset annetaan joulujuhlan yhteydessä 12.12. Lisätietoja täältä: https://www.nakkilanpartiolaiset.fi/blog/joulurieha-ja-lupauksenanto/
Jotta itsenäisyyspäivä ei jää täysin huomiotta, lippukunnan johtajisto käy itsenäisyyspäivänä laskemassa seppeleen sankarihaudoille.
Ryhmien viikottaiset kokoontumiset jatkuvat toistaiseksi turvallisuusohjeita noudattaen.
Toiminnassa noudatetaan partiopiirin ja Suomen Partiolaisten ohjeistuksia: https://lounaissuomi.partio.fi/lippukunnalle/viestinta-ja-markkinointi/ohjeita-korona-aikaan-lippukunnille/
Seuraamme tilannetta ja noudatamme viranomaisten ja partiopiirin ohjeistuksia.
Posted in Uutiset | Leave a reply
Posted on 30.11.2020 by Enni
Muuttuneen koronatilanteen vuoksi joulurieha järjestetään la 12.12.2020 partiomajan ympäristössä. Tapahtuma pidetään ulkona ja porrastetusti ryhmittäin.
Tilaisuudessa ollaan ulkona koko ajan. Pukeudu säänmukaisesti.
Mukaan ruokailuvälineet (tapahtumassa ei tiskausta).
Lahjoja ei tänä vuonna jaeta.
klo 10.00 – 11.30 Superpuput ja Possut. Ryhmät pyritään pitämään erillään ja järjestämään ohjelma niin, että ryhmät eivät ole tekemisissä toistensa kanssa.
klo 11.30 – 13.00 Oravat
klo 13.00 – 14.30 Liito-Oravat ja Lumikot
Lippukunnan perinteinen lupauksenanto itsenäisyyspäivältä jouduttiin perumaan. Lupauksenantovuorossa olevat partiolaiset antavat partiolupauksen jouluriehassa. Lupauksenantoa voivat tulla paikalle seuraamaan ne vanhemmat, joiden lapsi antaa lupauksen. Vanhemmat voivat saapua paikalle 15 min ennen kuin oman lapsen joulurieha loppuu. Lupaus annetaan majan pihassa.
Järjestelyjen vuoksi jouluriehaan tulee ilmoittautua. Ilmoittautumiset Elina Peltoselle (puh. 041 5449353, lepeltonen@hotmail.com) viimeistään ke 9.12.2020. (Jos olet jo ilmoittautunut, ei tarvitse uudestaan ilmoittautua.)
Seuraamme koronan etenemistä ja ilmoitamme, mikäli tilaisuuden järjestelyihin tulee muutoksia.
Posted in Tapahtumat, Uutiset | Leave a reply
Posted on 03.11.2020 by Enni
Nakkilan Partiolaiset ry:n sääntömääräinen syyskokous järjestetään tiistaina 17.11.2020 klo 19:00 alkaen partiomajalla (Savikontie, Nakkila).
Yhdistyksen syyskokouksessa käsiteltävät asiat:
Todetaan kokouksen laillisuus ja päätösvaltaisuus.
Valitaan kokouksen puheenjohtaja ja sihteeri.
Valitaan kaksi pöytäkirjantarkastajaa ja kaksi ääntenlaskijaa.
Vahvistetaan toimintasuunnitelma vuodelle 2021.
Vahvistetaan talousarvio vuodelle 2021.
Valitaan yhdistyksen hallituksen puheenjohtaja vuodelle 2021.
Valitaan yhdistyksen hallituksen jäsenet vuodelle 2021.
Valitaan toiminnantarkastaja ja varatoiminnantarkastaja vuodelle 2021.
Kokoukseen ovat kaikki tervetulleita. Äänioikeus on lippukunnan yli 15-vuotiailla varsinaisilla jäsenillä.
Mikäli haluat osallistua kokoukseen etäyhteydellä, ota sähköpostitse yhteyttä lippukunnanjohtajaan: Janette Suomalainen-Tuohiniemi, janette.suomalainen@hotmail.com.
Nakkilan Partiolaiset ry:n hallitus
Posted in Uutiset | Leave a reply
Piirileiri Otavan ilmo käynnissä 1.12. asti
Posted on 12.10.2020 by Enni
Otava 2020 on Lounais-Suomen Partiopiirin piirileiri, joka järjestetään 10.–17.6.2021 saaristoidyllissä Rymättylän Maisaaressa.
Tunnetko jo meren tuoksun? Joko olet valmis pystyttämään telttasi tähtitaivaan alle? Otava 2020 odottaa sinua!
Leirille voivat osallistua seikkailijat, tarpojat, samoajat, vaeltajat ja aikuiset partiolaiset.
Otavan ilmoittautuminen on käynnissä 1.10. – 1.12.2020. Jos ilmoittauduit mukaan jo viime vuonna, voit vain vahvistaa ilmoittautumisesi. Myös uusia ilmoittautumisia voi tehdä.
Lähde mukaan loistavalle seikkailulle Otavalle!
Ohjeet Otavalle ilmoittautumiseen ja ilmoittautumisen vahvistamiseen
Ohjeet ilmoittautumiseen löytyvät Otavan sivuilta: https://www.piirileiriotava.fi/fi/leirilaiselle/ilmoittautumisohjeet
Kaikki viime vuonna tehdyt leiri-ilmoittautumiset on pidetty voimassa, mutta kesäkuussa 2021 Otavalle lähtevien tulee tarkastaa viime ilmoittautumisessa annetut tiedot ja vahvistaa ilmoittautuminen Otavalle kesällä 2021. Huomaathan, että jokaisen ilmoittautuneen (esimerkiksi sekä huoltajan että huollettavan) aiempi ilmoittautuminen on vahvistettava erikseen.
Kaikki vahvistamattomat vanhat ilmoittautumiset poistetaan Kuksasta 1.12.2020 jälkeen ja ne eivät siis jää voimaan vuoden 2021 leirille. Mikäli et siis aio osallistua Otavalle, sinun ei tarvitse tehdä mitään.
Posted in Tapahtumat, Uutiset | Leave a reply
Syysleiri 2020: Peter Pan ja Mikä-Mikä-Maa
Posted on 09.10.2020 by Enni
SYYSLEIRI 31.10. – 1.11.2020
Oli syksyinen ilta ja tuuli pyöritti värikkäitä puiden lehtiä pitkin katuja. Lastenhuoneessa oli aivan hiljaista. Samassa huoneen ikkunasta lennähti sisään pieni tuikkiva tähtönen, joka lenteli sinne tänne ja katosi viimein lipaston laatikkoon. Sitten ikkunasta astui sisään eräs pieni poika. Hän näytti etsivän jotain. ”Helinä, missä sinä ole?” poika kuiskasi…
Lähde mukaan Nakkilan Partiolaisten perinteiselle syysleirille ottamaan selvää, mitä sitten tapahtuikaan. Leiri järjestetään la 31.10. – su 1.11.2020 Toiveen majalla (Kotkantie 601, Nakkila).
Syysleirin kesto riippuu tänä vuonna ikäkaudesta:
Sudenpennut ovat mukana lauantaipäivän klo 10-19.
Seikkailijat ja tarpojat retkeilevät yön yli. Saapuminen la klo 10 ja kotiinlähtö su klo 11. Yöpyminen teltassa tai laavussa.
Perhepartiolaiset ovat mukana lautaina aamupäivän klo 10-13.
Leirille ei ole yhteiskuljetusta, vaan kaikki tulevat omalla kyydillä.
Leirille ilmoittaudutaan viimeistään pe 23.10.2020 Kuksan kautta: kuksaan.fi/38115. Jokainen osallistuja tulee ilmoittaa erikseen, myös perhepartiolaiset.
Ilmoittautua voi myös Kuksan asiointipalvelussa. Syysleiri löytyy Tapahtumista Lippukunnan tapahtumat -välilehdeltä.
Huom: Partiolaisten ilmoittautuminen tulee ehdottomasti tehdä kirjautuneena Kuksaan huoltajan/omilla tunnuksilla!
Jos on ongelmia Kuksan kanssa, ota yhteyttä jäsenrekisterinhoitaja Enniin, puh. 040 199 4102, enni.heikintalo(a)hotmail.com.
Lisätietoja ja ohjeita Kuksan käyttöön löytyy täältä: https://www.partio.fi/partiolaiselle/apua-ja-ohjeita/partiorekisteri-kuksa/
Tapahtuman hinta on 15 €/hlö. Osallistumismaksu maksetaan lippukunnan tilille FI10 5285 0820 0442 58 ilmoittautumisen yhteydessä. Maksun viestiksi syysleiri ja osallistujan nimi.
Perhepartiolaisille tapahtuma on maksuton.
Lisätietoja ja varustelista lähetetään ilmoittautuneille myöhemmin.
Jenni Koota, puh. 044 533 4999, jenni.koota(a)gmail.com
Hanna-Leena Puosi, puh. 040 705 1092, hannaleena.puosi(a)gmail.com
Posted in Tapahtumat, Uutiset | Leave a reply
Posted on 06.09.2020 by Enni
Kaukaisen maan kuningas Ben kädetön etsii hallitsijaa uudelle linnakkeelleen Eräpirtille. Ehdokkaita on tarjoutunut monta ja kuningas Ben on päättänyt ratkaista kilvoittelun järjestämällä turnajaiset, joissa maan parhaimmat ja urheimmat voivat mitellä taitojaan ja havitella hallitsijuutta.
Tervetuloa viettämään hauskaa ja tapahtumarikasta retkipäivää, joka huipentuu yhteisiin keskiaikaisiin pitoihin!
Nakkilan Partiolaiset järjestää lähialueiden seikkailijoille ja tarpojille yhteisen haikin 10.-11.10.2020 Nakkilan Järvikylässä. Tarpojien osalta tapahtuma jatkuu haikin jälkeen yöretkenä ja päättyy sunnuntai-aamuna. Seikkailijoille kyseessä on päiväretki, ja heidät haetaan kotiin lauantai-iltana yhteisten pitojen päätteeksi. Lähtö ja paluu Nakkilan eränkävijöiden Eräpirtiltä (Papintie 275, Nakkila).
Lähtö: lauantai 10.10. klo 10, Eräpirtti
Paluu: lauantai 10.10. klo 19-20 välisenä aikana, Eräpirtti
Lähtö: lauantai 10.10. klo 10, Eräpirtti
Paluu: sunnuntai 10.10. klo 10, Eräpirtti
Ilmoittautuminen haikille on päättynyt. Mukaan on tulossa seikkailija- ja tarpojavartioita Nakkilan Partiolaisista, Harjavallan Pirkoista, Euran Peuroista, Teljän Partiosta ja Vesipeikoista.
Tapahtuman hinta on 15 €/hlö ja se maksetaan omalle lippukunnalle.
Maksuohjeet Nakkilan Partiolaisille: Osallistumismaksu maksetaan ilmoittautumisen yhteydessä Nakkilan Partiolaisten tilille FI10 5285 0820 0442 58. Maksun viitteeksi Turnajaiset ja osallistujan nimi.
Seuraamme koronatilannetta ja otamme sen huomioon tapahtuman suunnittelussa. Tapahtuma pyritään järjestämään niin turvallisesti kuin mahdollista. Osallistua saa vain täysin terveenä.
Lisätietoja: Emilia Asikainen-Saarimaa, puh. 050 405 1649, emilia.asikainen-saarimaa@partio.fi
Posted in Tapahtumat, Uutiset | Leave a reply
Syysleiri 2022 Tao Tao
Partio alkaa-ilmoittaudu nyt mukaan
Nakkilan Partiolaiset ry kevätkokous
Proudly powered by WordPress